JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jordani jõe org ühendatakse Iisraeliga vaid USA toetusel
Koronaviiruses süüdistatakse USAd ja Iisraeli
Iisraeli araabia elanikkond ütleb Palestiinale ei
USA presidendi sajandi tehingu üks tähtis osa puudutab
Iisraeli ja Jordaania vahelise Jordani jõe oru ühendamist Iisraeliga.
Peaminister Netanyahu tahtis kiiret ühendamisotsust
kohe Trumpi avaldusele järgnenud nädalale,
kuid USA pidurdas tema indu,
tõdedes, et esmalt tuleb pidada vastava ühiskomisjoni istungid.
Nii teatas Netanyahu mõne päeva eest,
et maaalade ühendamised toimuvad vastavalt Trumpi plaanile,
mitte ühepoolse avalduse alusel, ja alles pärast valimisi.
Samas tõdes ta, et Jordani jõe oru ühendamine Iisraeliga
ei vaja palestiinlaste nõusolekut, mida vaevalt et saadakski,
vaid see toimub ühepoolse avalduse alusel.
Hiinast, Wuhani provintsist lähtunud koronaviirus
on tapnud juba ligi 1000 inimest, enamik neist hiinlased.
Lisaks on ka nakatunuid juba mitmeid kümneid tuhandeid.
Araabia meediat uuriv MEMRI Instituut teatas,
et paljud araabia väljaanded levitavad infot,
mille järgi viirus on arendatud USAs ja selle levitamises osaleb ka Iisrael.
Araabia meedia põhjendab väidet sellega,
et kummaski riigis pole nakkusi esinenud,
ja nii on selle loogika järgi selge, et projekti taga on USA ja Iisrael.
Antud viirusprojekti eesmärgiks olevat araabia meedia väitel
USA ja Iisraeli psühholoogiline ja majanduslik sõda Hiina vastu.
Veebruari algul läks Süüria päevaleht al-Thawra veelgi kaugemale,
väites, et Ebola viirus, Zika viirus, SARS, linnugripp, hullulehmatõbi
ja ka põrnatõve epideemia on kõik USA saavutused.
Pea kõigis neis on kunagi süüdistatud ka Iisraeli,
nii et süüdlaste otsimine pea mis tahes epideemiate puhul
käib araabiamaailmal väga lihtsalt.
Uusnatside organisatsioonid on aga keskendunud sotsiaalmeedias
üksnes Iisraeli süüdistamisele
mainitud koronaviiruse arendamises ja levitamises, lootes samas,
et viirus tapab võimalikult palju ka iisraellasi.
Iisrael esitas jõulise protesti Belgiale,
kes on veebruaris ÜRO Julgeolekunõukogu eesistuja
ja kutsus nõukokku esinema PFLP terrorirühmituse esindaja.
PFLP ehk Palestiina Vabastamise Rahvarinde esindaja Brad Parker
töötab vanemnõunikuna PFLP allorganis Palestiina Lastekaitse.
Selles rollis ta julgeolekunõukogu informeerima kutsutigi.
Ühe diplomaatilise allika teatel
oli Parkeri kutsumine nõukokku ühe PFLP juhtisikuna täiesti absurdne,
kuid on järjekordne lüli selles Julgeolekunõukogu ahelas,
mis on äärmiselt Iisraeli-vastane.
Iisrael esitas Belgiale protesti seoses eesistujapositsiooni kasutamisega
Iisraeli demoniseerimiseks.
Brad Parker toetab aktiivselt ka BDS-liikumist
ehk boikotte, divesteerimist ja sanktsioone Iisraeli vastu.
Peaminister Netanyahu nõuab karmilt Sinivalge partei juhilt Benny Gantzilt
Ronen Tzuri nimelise nõuniku vallandamist.
Nõue johtus sellest, et Ronen Tzur kirjutas oma Twitteri-kontol,
et 21. sajandi raamat on "Mein Trumpf".
Ta võrdles president Trumpi Hitleriga nimega "Donald Adolf Trump".
Tzur vabandas hiljem kirjutatu eest, kuid kahju oli juba tehtud.
Oma uutes säutsudes kiidab Tzur Trumpi julgeimaks USA presidendiks
ja ülistab tema tegusid Iisraeli heaks.
Saabuvate valimiste mõju näeb
muidugi ka Netanyahu ja parembloki hukkamõistvates avaldustes,
millega püütakse Sinivalgetest selgelt eristuda.
Knesseti valimisteni on jäänud vaid paar nädalat
ja seisud on õrnalt Sinivalge kasuks, seda küll araabia parteide abil.
USA presidendi avaldatud sajandi tehingu poliitiline osa
ajendas palestiinlaste äärmusrühmitusi
Hamasi ja Islamidžihaadi intensiivistama rünnakuid Iisraeli vastu
Viimased kolm nädalat
on ühtlaselt lennutatud granaate, rakette, ja õhupallipomme
ning sama ühtlaselt on neile ka vastatud.
Iisraeli õhujõud ja armee on hävitanud kümneid
Hamasile tähtsaid hooneid ja ladusid ning ka nende maaaluseid baase.
Terrorirünnakud on jõudnud ka Läänekaldale ja Ida-Jeruusalemma,
hoolimata sellest, et peaminister Netanyahu on korduvalt hoiatanud
palestiinlaste juhti Abbasi tõsiste tagajärgede eest.
Abbasi väitel on rahvas pettunud,
sest nende õigustatud nõudmistesse ei suhtuta nende nõutud väärikusega.
Paljude nõudmiste seas
on just Jeruusalemma küsimus rahva Abbasi sõnul raevu ajanud.
"Mingeid läbirääkimisi ei tule enne, kui Jeruusalemma küsimus
on lahendatud palestiinlasi ja islamit rahuldaval moel,"
vastas Abbas Netanyahu hoiatusele.
"Linn pole müüa, mitte ükski liivatera sellest.
Nii palju raha maailmas polegi," ähvardas Abbas.
Euroopa Liidu välisministrite istungil
püüti vastu võtta Trumpi plaani hukkamõistvat resolutsiooni,
kuid ebaõnnestunult.
Liidu välispoliitikajuht Josep Borrell tutvustas hukkamõistvat avaldust
nii Läänekalda asunduste kui Jordani oru ühendamise suhtes,
kuid ettepanek kukkus läbi 25 poolt- ja kahe vastuhäälega.
Eelnõu vastu olid nii Tšehhi Vabariik kui Ungari.
Netanyahu viimaste aastate poliitika on hõlmanud
ka heade suhete arendamist mitmete Euroopa väikeriikidega,
et selle kaudu EL otsustusprotsessis lõhenemist tekitada.
Välispoliitikajuhti Borrell'd tuntakse sooja Iraani ja palestiinlaste sõbrana
ja ühe jõulisima Iisraeli vastasena.
Ta ütles: "Kui Iisrael ühendab palestiinlaste alad oma riigiga,
ei jää see väljakutseta."
Selline kaudne ähvardus
on EL välissuhete volinike sõnavarast seni veel puudunud.
Iisraelis elab alaliselt ca 1,4 miljonit araablast,
kes on usu poolest moslemid.
Erinevalt levinud arvamusest ei taha nad eriti kolida
potentsiaalselt loodavasse Palestiina riiki.
Üks president Trumpi plaani osa puudutab nn Galilea kolmnurka,
kuhu jääks püsivalt elama ca 300 000 araablast.
Mainitud piirkond
on hetkel veel osaliselt Iisraeli haldusalas asuvas C-tsoonis,
aga Trumpi plaani vastuvõtmise korral
kuuluks see tulevikus ehk Palestiina riigile.
Nende seni veel Iisraelile kuuluvate alade araablaste seas
aga pole erilist soovi jääda elama võimalikku Palestiinasse.
Ligi 90 protsenti neist tahaks pigem Iisraelis elada.
Töökohad, julgeolek, õppimine ja paremad palgad
omavad rohkem kaalu,
kui palestiinlaste juhtide kinnitused paremast tulevikust omas riigis.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee